|  |  |  |
| --- | --- | --- |
|  | **/\*** |  |
|  |  |  |

**Väikeostu pakkumuste küsimine**

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt väikeostu pakkumuste küsimise dokumendis (edaspidi väikeostu dokument) esitatud tingimustele.

1. Üldtingimused
   1. Väikeostu nimetus: „Majutusteenus välismaalastele, kes on kohustatud Eesti Vabariigist lahkuma ja tagasi pöörduma oma koduriiki.“.
   2. Väikeostu viiakse läbi neljas osas:

- osa A – majutusteenus Tallinnas;

- osa B – majutusteenus Ida-Virumaal;

- osa C – majutusteenus Võru-, Tartu- või Põlvamaal;

- osa D – majutusteenus Pärnumaal.

Pakkujal on õigus esitada pakkumus ühele või mitmele väikeostu osale.

* 1. Hankija kontaktisik: **Eyke Laur**, e-post: **eyke.laur@politsei.ee**.
  2. Ettevõtjal on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
  3. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
  4. Iga viidet, mille hankija teeb väikeostu dokumentides mõnele standardile, tehnilisele tunnustusele, tehnilisele kontrollisüsteemile vms kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb väikeostu dokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
  5. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega nõustub pakkuja kõikide väikeostu dokumentides toodud tingimustega. Tingimusliku pakkumuse esitamine on keelatud.
  6. Hankija ei sõlmi hankelepingut pakkujaga, kellel on maksuvõlg. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kaks tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu, siis hankija pakkujaga hankelepingut ei sõlmi.
  7. Väikeostu tulemusel sõlmib hankija igas riigihanke osas raamlepingu kuni kolme majanduslikult soodsaima pakkumuse esitanud pakkujaga.

1. Tellitava teenuse kirjeldus

Teenuseks on lühiajalise (1-2 ööd või enam) majutusteenuse osutamine vastavalt hotelli, motelli, hosteli või külalistemaja tüüpi majutusasutuses välismaalastele. Majutusasutused peavad vastama majutusettevõttele esitatud üldnõuetele ja vastava majutusettevõtte liigile esitatud nõuetele (Majandus- ja kommunikatsiooniministri määrus 23.05.2012 nr 43 „Nõuded majutusettevõttele“).

Tellitavad teenused on väikeostu osas A – majutusteenus Harjumaal; väikeostu osas B – majutusteenus Ida-Virumaal; väikeostu osas C – majutusteenus Võru-, Tartu- või Põlvamaal ja väikeostu osas D – majutusteenus Pärnumaal. Pakkuja võib pakkumuse esitada ühele või mitmele väikeostu osale. Pakkuja peab pakkumuses märkima, millisele väikeostu osale ta pakkumuse esitab.

**Teenuste osutamise (raamlepingu) periood: 03.2021-31.12.2022.**

Sihtrühma kuuluvad välismaalased, kes on kohustatud Eesti Vabariigist lahkuma ja tagasi pöörduma oma koduriiki ning kellele on koostatud seetõttu vabatahtlik lahkumisettekirjutus. Sellist majutusteenust võib vajada ka isik, kes on vabastatud kinnipidamiskeskusest kinnipidamisaluste ära langemisel või kinnipidamistähtaja täitumise tõttu või sundtäidetava ettekirjutuse saajad, kellele pole kohus andnud luba kinnipidamiskeskusesse paigutamiseks ning tal puudub kehtiv reisidokument koheselt koduriiki naasmiseks. Majutusteenust võimaldatakse välismaalasele, kellel endal selleks rahalised vahendid puuduvad. Lühiajaline majutusvõimalus tagatakse kuni lahkumiskohustuse täitmiseni kui see on vajalik humaansetel kaalutlustel või sihtrühma kuuluva isiku kaitseks.

Majutusteenust tuleb osutada vastavalt vajadusele väikeostu osades toodud piirkondade põhjal Tallinnas (väikeostu osa A), Ida-Virumaal (väikeostu osa B), Võru-, Tartu- või Põlvamaal (väikeostu osa C) või Pärnumaal (väikeostu osa D), olenevalt sellest, millisele väikeostu osale pakkuja pakkumuse esitab.

Majutusettevõttes peab olema võimalik tagada isikutele majutamine ühe- ja kahekohalistes tubades. Majutusettevõtte hügieeniruumile (pesemisruum, tualettruum) peab sihtrühmal olema vaba juurdepääs ning tagatud privaatsus. See tähendab, et välismaalastele tuleb tagada piisav privaatsus hügieeniruumide vaates: uks peab olema lukustatav. Pakkuja peab pakkumuses kirjeldama pakutavas majutusasutuses majutuseks pakutavaid ruume ning pakutavat hügieeniruumide lahendust.

Majutusteenust tellib hankija vajaduspõhiselt. Teenuse osutamise toimib kaskaadmeetodi alusel. Majutusteenuse vajaduse tekkimisel esitab hankija kontaktisik vastava riigihanke osa hinna poolest soodsamaile raamlepingu pakkujatele e-kirja või telefoni teel päringu, milles täpsustab majutamist vajavate isikute arvu ning teenuse osutamise alguse ja lõpu aega ning isikute toidukordade arvu. Vastavasisuline päring esitatakse vähemalt 2 tundi enne teenuse vajaduse algamist. Kui raamlepingu sõlmimiseks madalaimat maksumust pakkunud raamlepingu partner ei saa teenust osutada, pöördub hankija hinna poolest järgmise raamlepingu partneri poole. Raamlepingus pakutud teenuse maksumus on pakkujale siduv. See tähendab, et raamlepingu partner peab kogu raamlepingu perioodil teenust osutama mitte suurema hinna eest, kui raamlepingus pakutud. Kui ükski raamlepingu partner ei saa asuda teenust osutama on hankijal õigus pöörduda kolmandate isikute poole.

Majutusettevõte peab majutatavale majutusperioodil tagama hommiku-, lõuna- ja õhtusöögi. Toitlustamine peab toimuma kas samas hoones või majutuskohast maksimaalselt 200 meetri kaugusel. Majutusettevõttes toidu käitlemisel peab olema tagatud selle käitlemine vastavalt „Toiduseadusele“.

Hommikusöök tagatakse, kui majutatav registreeritakse enne kella 9.00. Lõunasöök tagatakse, kui majutatav registreeritakse enne kella 14.00. Õhtusöök tagatakse, kui majutatav registreeritakse enne kella 21.00. Eeldatakse, et hommikusöök peab sisaldama putru, kohvi/teed ja kattega võileiba. Lõunasöök peab sisaldama praadi, magustoitu (nt magussai, kook jne) ja klaas jooki. Õhtusöök peab sisaldama praadi ja klaas jooki. Pakkuja peab pakkumuses vabas vormis kirjeldama, kuidas ja mis kellaaegadel on majutusasutuses toitlustamine tagatud ning mida iga toidukord sisaldab.

Majutusettevõttele peab olema tagatud ligipääsetavus ühistranspordiga. Lähim ühistranspordi peatus ei tohi olla kaugemal kui 800 m. Pakkuja peab pakkumuses märkima, kui kaugel on majutusasutusest lähim ühistranspordi peatus. Hankija kontrollib ühistranspordi peatuse kaugust majutusasutusest interneti vastava teenuslahenduse kaudu.

Teenust rahastatakse projektist nr AMIF2018-10 „Lahkumiskohustuse täitmine ja majutusteenuse pakkumine“, mida kaasrahastavad Euroopa Liit Varjupaiga-, Rände- ja Integratsioonifondi kaudu ning Siseministeerium.

Pakkumus peab vastama punktis 2 sätestatud nõuetele.

1. Pakkumuse ettevalmistamine, vormistamine ja esitamine
   1. Pakkumus peab sisaldama:
      1. Majutuse maksumust (km-ta ja km-ga) madalhooajal (jaanuar-aprill; september-detsember) ja kõrghooajal (mai-august) eraldi. Majutuse maksumuse esitamisel tuleb esitada:
         1. ühe öö (ühese) toa maksumus ühele inimesele madalhooajal;
         2. ühe öö (kahese) toa maksumus ühele inimesele madalhooajal;
         3. ühe öö (kahese) toa maksumus kahele inimesele madalhooajal;
         4. ühe öö (ühese) toa maksumus ühele inimesele kõrghooajal;
         5. ühe öö (kahese) toa maksumus ühele inimesele kõrghooajal;
         6. ühe öö (kahese) toa maksumus kahele inimesele kõrghooajal;
         7. hommikusöögi maksumus ühele inimesele;
         8. lõunasöögi maksumus ühele inimesele;
         9. õhtusöögi maksumus ühele inimesele.
      2. Pakutava teenuse kirjeldust, mis peab sisaldama vähemalt järgmiseid andmeid:
         1. majutusasutuse aadressi, majutuseks pakutavaid ruume ning pakutavat hügieeniruumide lahendust;
         2. kirjeldust, kuidas ja mis kellaaegadel on majutusasutuses toitlustamine tagatud ning mida iga toidukord sisaldab;
         3. märget, kui kaugel on majutusasutusest lähim ühistranspordi peatus;
         4. märget, millisele väikeostu osale pakkuja pakkumuse esitab.
   2. Pakkumus on jõus **60 päeva**. Hankijal on õigus teha pakkujale ettepanek pakkumuse jõusoleku tähtaega pikendada.
   3. Pakkumus peab olema digitaalselt allkirjastatud ja see tuleb esitada hankija kontaktisiku e-posti aadressile [eyke.laur@politsei](mailto:eyke.laur@politsei).ee hiljemalt 02.03.2021 kell 23:59. Hilinenud pakkumusi hankija vastu ei võta.
   4. Hankijal on õigus pakkumuste esitamise tähtaeg pikendada.
   5. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
   6. Pakkumus on konfidentsiaalne kuni hankelepingu sõlmimiseni.
   7. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.
2. Pakkumuste kontrollimine ja eduka pakkumuse valik
   1. Hankija kontrollib igas väikeostu osas eraldi tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   3. Vastavaks tunnistatud pakkumuste seast valib hankija igas väikeostu osas eraldi kuni kolm edukat pakkumust välja madalaima hinna alusel pakkumuses esitatud ühikmaksumuste summeerimise teel (majutuse hind ühele üheses toas + majutuse hind ühele kaheses toas madalhooajal + majutuse hind kahele madalhooajal + majutuse hind ühele üheses toas + majutuse hind ühele kaheses toas kõrghooajal + majutuse hind kahele kõrghooajal + hommikusöök ühele + lõunasöök ühele + õhtusöök ühele = pakkumuse kogumaksumus). Juhul, kui pakkumuste kogumaksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida. Liisuheitmine võib toimuda virtuaalselt.
   4. Hankija sõlmib igas väikeostu osas kuni kolme eduka pakkumuse esitanud pakkujaga kirjaliku lepingu, lähtudes väikeostu dokumendis esitatud tingimustest ja eduka pakkuja pakkumusest.
3. Läbirääkimiste pidamine
   1. Hankijal on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle.
   2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikku taasesitamist võimaldavas vormis või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
   3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.
4. Pakkumuste tagasi lükkamine ja väikeostu kehtetuks tunnistamine
   1. Hankijal on õigus kõik esitatud või vastavaks tunnistatud pakkumused tagasi lükata igal ajal enne hankelepingu sõlmimist kui esitatud pakkumuste maksumus ületab hankelepingu eeldatavat maksumust. Kõigi pakkumuste tagasilükkamisel teeb hankija sellekohase põhjendatud otsuse.
   2. Hankija võib põhjendatud vajaduse korral omal algatusel väikeostu kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui väikeostu läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;
      3. kui väikeostu läbiviimisel ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.
5. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
6. e-arveldaja (<http://www.rik.ee/et/e-arveldaja>).
7. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime Eyke Laur ja projekti tunnust AMIF2018-10 ning kirjaliku lepingu olemasolul tuleb viidata lepingu numbrile**.
  2. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve tasutakse 21 kalendripäeva jooksul arvates hankija poolt nõuetekohase arve kättesaamisest.

1. Vastutus
   1. Konfidentsiaalsusnõude rikkumisel on hankijal õigus nõuda ja täitjal kohustus maksta leppetrahvi hankija määratud suuruses, kuid mitte rohkem kui 10 000 eurot iga vastava juhtumi korral.
   2. Nõuetekohaselt esitatud arve tasumisega viivitamise korral on täitjal õigus nõuda ja hankijal kohustus maksta viivist 0,02% tasumisele kuuluvast summast iga viivitatud tööpäeva eest, kuid mitte rohkem kui 50% tasumisele kuuluvast summast.
   3. Kui hankelepingu esemeks olev teenus ei vasta väikeostu dokumendis ja täitja pakkumuses esitatud tingimustele on hankijal õigus nõuda leppetrahvi 20 % hankelepingu kogumaksumuse hinnast.
   4. Väikeostu dokumendis sätestatud leppetrahvinõuded on lepitud kokku kohustuse täitmise tagamiseks, mitte kohustuse täitmise asendamiseks.
2. Konfidentsiaalsus
   1. Konfidentsiaalse informatsiooni all mõistavad pooled lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada poolte huve. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
   2. Täitja on kohustatud käsitlema lepingu täitmisel temale teatavaks saanud informatsiooni hankija ja tema tegevuse kohta konfidentsiaalsena. Täitja on kohustatud kaitsma temale üle antud andmetekandjate, lepingu täitmise käigus või juhuslikult teatavaks saanud informatsiooni konfidentsiaalsust. Vastavasisulise informatsiooni müümist, pakkumist või levitamist täitja või temaga seotud isiku poolt käsitletakse kui lepingu olulist rikkumist.
   3. Täitja kohustub lepingu täitmiseks rakendama organisatsioonilisi, füüsilisi ja infotehnoloogilisi turvameetmeid lepingu alusel temale mistahes viisil teatavaks saanud konfidentsiaalsete andmete kaitseks.
   4. Konfidentsiaalsusnõue on tähtajatu.
   5. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest. Isikuandmete töötlemisel sõlmivad pooled täiendavalt andmete töötlemise lepingu vastavalt üldmääruse artiklis 28 sätestatule.

Lugupidamisega

(allkirjastatud digitaalselt)

Eyke Laur

arendusosakond, strateegiabüroo, innovatsiooni- ja teaduskoostöögrupp

AMIF projektijuht